कर्ज व बिजली बिल माफ करे सरकार: सूबेदार
विगत दिनों हुई ओला ओलावृष्टि में अनेक किसानों की फसल बर्बाद हो गई। ऐसे में मप्र सरकार को इन किसानों का कर्जा एवं बिजली बिल माफ करने चाहिए। यह उद्बोधन कन्हार पंचायत में हुई जनसभा को संबोधित करते हुए पूर्व विधायक एवं गांधी आस्था मंच के संयोजक सूबेदार सिंह सिकरवार बीते रोज दे रहे थे। गांधी आस्था मंच द्वारा यह जनसभा 2 मार्च को जौरा में की जा रही संकल्प रैली की तैयारियों को लेकर की गई थी। पूर्व विधायक ने कहा कि प्रदेश का आम नागरिक वर्तमान में परेशान है। जिसके चलते संकल्प रैली का आयोजन किया जा रहा है। जनसभा को चिम्मन सिंह, रामजीलाल राठौर, ब्रजेश बंसल, भगरीलाल आदि ने भी संबोधित किया।
hin_Deva hin_Deva